《闲居》
元代·徐贲

谢事返丘壑，退耕理田园。
兹心获遂初，稍得酒中悁。
振策升崇褵，扬舲溯长川。
惊湍信汩汩，清溜自涓涓。
新兰艳迟日，密竹曳丛烟。
东馆朝燕坐，西林暮独还。
朋旧固云旷，山水聊夤缘。
居諠暂亦遣，习静久乃便。
已幸驻灵药，复能讽瑶编。
既无羡鱼志，外物非所迁。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。